CELEX: 32009R0890
Language: fi
Date: 2009-09-25 00:00:00
Title: Komission asetus (EY) N:o 890/2009, annettu 25 päivänä syyskuuta 2009 , neuvoston asetuksen (EY) N:o 774/94 soveltamista koskevista yksityiskohtaisista säännöistä eräiden yhteisön tariffikiintiöiden avaamisen ja hallinnointitavan osalta siipikarjanliha-alalla annetun asetuksen (EY) N:o 1385/2007 muuttamisesta ja mainitusta asetuksesta poikkeamisesta

26.9.2009   
            
            
               FI
            
            
               Euroopan unionin virallinen lehti
            
            
               L 254/80
            
         
      KOMISSION ASETUS (EY) N:o 890/2009,
   annettu 25 päivänä syyskuuta 2009,
   neuvoston asetuksen (EY) N:o 774/94 soveltamista koskevista yksityiskohtaisista säännöistä eräiden yhteisön tariffikiintiöiden avaamisen ja hallinnointitavan osalta siipikarjanliha-alalla annetun asetuksen (EY) N:o 1385/2007 muuttamisesta ja mainitusta asetuksesta poikkeamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan yhdessä sen 4 artiklan kanssa,
   ottaa huomioon tiettyjen korkealaatuisten naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnasta 29 päivänä maaliskuuta 1994 annetun neuvoston asetuksen (EY) N:o 774/942 (2) ja erityisesti sen 7 artiklan,
   ottaa huomioon Euroopan yhteisön ja Brasilian välisen sopimuksen allekirjoittamisesta ja tekemisestä kirjeenvaihtona tehdyn neuvoston päätöksen 2009/718/EY (3) ja erityisesti sen 2 artiklan,
   sekä katsoo seuraavaa:
   
               (1)
            
            
               Komission asetuksen (EY) N:o 1385/2007 (4) liitteessä I säädettyjen ryhmänumeroiden 1 ja 4 tariffikiintiöt, joiden järjestysnumerot ovat 09.4410 ja 09.4420 ja jotka koskevat CN-koodeja 0207 14 10 (jäädytetyt kanapalat) ja 0207 27 10 (jäädytetyt kalkkunapalat), on myönnetty nimenomaisesti Brasilialle.
            
         
               (2)
            
            
               Vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisissa Euroopan yhteisön ja Brasilian välisissä neuvotteluissa kirjeenvaihtona tehdyssä sopimuksessa (5), joka hyväksyttiin päätöksellä 2009/718/EY, määrätään siipikarjanlihan vuotuisesta tuontitariffikiintiöstä, jossa 2 500 tonnia tiettyjä jäädytettyjä kanapaloja (CN-koodi 0207 14 10) tuodaan tullitta, ja kalkkunanlihan vuotuisesta tuontitariffikiintiöstä, jossa 2 500 tonnia tiettyjä jäädytettyjä kalkkunapaloja (CN-koodi 0207 27 10) tuodaan tullitta. Mainittu sopimus tulee voimaan 1 päivänä lokakuuta 2009.
            
         
               (3)
            
            
               Nämä määrät olisi lisättävä ryhmänumeroiden 1 ja 4 kiintiöihin.
            
         
               (4)
            
            
               Sen vuoksi asetusta (EY) N:o 1385/2007 olisi muutettava.
            
         
               (5)
            
            
               Koska vuoden 2009 kiintiön neljättä osakautta koskeva tavanomainen hakukausi on päättynyt siihen mennessä, kun sopimus tulee voimaan, on syytä vahvistaa lisäkausi sellaisten hakemusten jättämiselle, jotka koskevat nykyisiin kiintiöihin lisättäviä määriä.
            
         
               (6)
            
            
               Tätä asetusta on sovellettava Brasilian kanssa tehtävän sopimuksen voimaantulopäivästä alkaen.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 1385/2007 liite I tämän asetuksen liitteenä olevalla tekstillä.
   2 artikla
   Poiketen siitä, mitä asetuksen (EY) N:o 1385/2007 5 artiklassa säädetään, vuoden 2009 neljäntenä osakautena avataan ryhmiä 1 ja 4 koskeva toinen hakukausi 1 ja 5 päivän lokakuuta väliseksi ajaksi.
   Lisätään 625 tonnia molempien ryhmien vuoden 2009 neljännen osakauden ensimmäisen hakukauden jälkeen käytettävissä olevaan määrään.
   Todistushakemuksen on koskettava vähintään 10 tonnia ja enintään 298,3 tonnia ryhmän 1 osalta ja vähintään 10 tonnia ja enintään 107,5 tonnia ryhmän 4 osalta.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2009.
   Edellä 1 artiklaa sovelletaan kuitenkin kiintiövuodesta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä syyskuuta 2009.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EYVL L 91, 8.4.1994, s. 1.
   
      (3)  Katso tämän virallisen lehden sivu 104.
   
      (4)  EUVL L 309, 27.11.2007, s. 47.
   
      (5)  Katso tämän virallisen lehden sivu 104.
   
      LIITE
      
         
            ”LIITE I
            
               100 PROSENTIKSI VAHVISTETTU TULLINALENNUS
            
            
               Kana
            
            
                        (tonnia)
                     
                  
                        Maa
                     
                     
                        Ryhmänumero
                     
                     
                        Järjestysnumero
                     
                     
                        CN-koodi
                     
                     
                        Vuotuiset määrät
                     
                  
                        Brasilia
                     
                     
                        1
                     
                     
                        09.4410
                     
                     
                        0207 14 10
                        0207 14 50
                        0207 14 70
                     
                     
                        11 932
                     
                  
                        Thaimaa
                     
                     
                        2
                     
                     
                        09.4411
                     
                     
                        0207 14 10
                        0207 14 50
                        0207 14 70
                     
                     
                        5 100
                     
                  
                        Muut
                     
                     
                        3
                     
                     
                        09.4412
                     
                     
                        0207 14 10
                        0207 14 50
                        0207 14 70
                     
                     
                        3 300
                     
                  
               
            
               Kalkkuna
            
            
                        (tonnia)
                     
                  
                        Maa
                     
                     
                        Ryhmänumero
                     
                     
                        Järjestysnumero
                     
                     
                        CN-koodi
                     
                     
                        Vuotuiset määrät
                     
                  
                        Brasilia
                     
                     
                        4
                     
                     
                        09.4420
                     
                     
                        0207 27 10
                        0207 27 20
                        0207 27 80
                     
                     
                        4 300
                     
                  
                        Muut
                     
                     
                        5
                     
                     
                        09.4421
                     
                     
                        0207 27 10
                        0207 27 20
                        0207 27 80
                     
                     
                        700
                     
                  
                        
                           Erga omnes
                        
                     
                     
                        6
                     
                     
                        09.4422
                     
                     
                        0207 27 10
                        0207 27 20
                        0207 27 80
                     
                     
                        2 485”